cyanic-selkie/wikianc huggingface dataset:
อนุสาวรีย์พิทักษ์รัฐธรรมนูญ
ความหมาย
อนุสาวรีย์พิทักษ์รัฐธรรมนูญได้รับการออกแบบโดยหลวงนฤมิตรเลขการ อาจารย์ประจำโรงเรียนนายร้อยพระจุลจอมเกล้า โดยยึดหลักทางการเมืองของรัฐบาล 5 ประการ คือ ชาติ ศาสนา พระมหากษัตริย์ กองทัพ และรัฐธรรมนูญ การก่อสร้างแล้วเสร็จในปี พ.ศ. 2479 มีการทำพิธีเปิดในวันที่ 15 ตุลาคม ปีเดียวกัน โดยพระเจ้าวรวงศ์เธอ พระองค์เจ้าอาทิตย์ทิพอาภา ประธานคณะผู้สำเร็จราชการแทนพระองค์พระบาทสมเด็จพระเจ้าอยู่หัวอานันทมหิดล ทรงประกอบพิธีเปิด
อนุสาวรีย์พิทักษ์รัฐธรรมนูญ เคยใช้เป็นสถานที่เพื่อนัดชุมนุมทางการเมืองของกลุ่มแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน (นปช.) ในปี พ.ศ. 2553 นอกจากนี้ยังมีประเพณีตักบาตรวันขึ้นปีใหม่ ณ บริเวณอนุสาวรีย์แห่งนี้เป็นประจำทุกปี
ปรับปรุงภูมิทัศน์ และสูญหาย
การจราจรบริเวณโดยรอบอนุสาวรีย์มีความเนื่องแน่น จนกระทั่งในปี พ.ศ. 2536 กรมทางหลวงได้ปรับปรุงทางจราจรบริเวณอนุสาวรีย์โดยทุบพื้นที่โดยรอบเหลือเพียงแต่เสาอนุสาวรีย์ ทำเป็นสี่แยก ต่อมาได้ยกเลิกการใช้สี่แยกดังกล่าวเนื่องจากได้ขุดอุโมงค์ลอดอนุสาวรีย์แทน ในปี พ.ศ. 2553 กรมทางหลวงได้ดำเนินการก่อสร้างสะพานลอยในบริเวณวงเวียนหลักสี่ ซึ่งอาจส่งผลให้ต้องเคลื่อนย้ายตัวอนุสาวรีย์ออกไปจากบริเวณเดิม กลุ่มนักอนุรักษ์โบราณคดี และกลุ่มอนุรักษ์สิ่งแวดล้อม ตลอดจนชาวบ้านได้รวมตัวกันคัดค้านการเคลื่อนย้ายดังกล่าว หากทว่ากรมทางหลวงได้อ้างว่าได้พูดคุยกับกรมศิลปากรแล้ว แต่กรมศิลปากรปฏิเสธและไม่มีนโยบายที่จะเคลื่อนย้ายโบราณสถานที่ขึ้นทะเบียนแล้ว
ต่อมาวันที่ 27 ธันวาคม พ.ศ. 2561 ได้ย้ายอนุสาวรีย์พิทักษ์รัฐธรรมนูญไปไว้ที่ศูนย์ก่อสร้างหนองบอน กรุงเทพมหานคร แต่นายศักดิ์ชัย บุญมา ผู้อำนวยการสำนักการโยธา กรุงเทพมหานคร ได้ปฏิเสธว่า ไม่ได้นำไปไว้ที่ศูนย์ก่อสร้างหนองบอน และไม่ทราบว่าปัจจุบันตัวอนุสาวรีย์เก็บไว้ที่ใด
นวนคร
บริษัท นวนคร จำกัด (มหาชน) เป็นบริษัทพัฒนาโครงการอสังหาริมทรัพย์และนิคมอุตสาหกรรม มีที่ตั้งโครงการจำนวน 2 แห่ง คือ เขตอุตสาหกรรมนวนคร ปทุมธานีและเขตอุตสาหกรรมนวนคร นครราชสีมา ดำเนินธุรกิจประกอบด้วย 4 ธุรกิจหลัก อันได้แก่การพัฒนาที่ดินและสิ่งปลูกสร้าง การลงทุนทางด้านสาธารณูปโภค การลงทุนทางด้านการบริการ และการลงทุนทางด้านพลังงาน
บริษัท นวนคร จำกัด ก่อตั้งเมื่อวันที่ 26 มีนาคม พ.ศ. 2514 โดยดำเนินธุรกิจพัฒนาอสังหาริมทรัพย์พื้นที่นิคมอุตสาหกรรมนวนคร บนถนนพหลโยธิน อำเภอคลองหลวง จังหวัดปทุมธานี ด้วยเนื้อที่เริ่มต้น 5,000 ไร่ ต่อมา พ.ศ. 2534 บริษัท เอ็นอีพี อสังหาริมทรัพย์และอุตสาหกรรม จำกัด (มหาชน) ได้เข้ามาถือหุ้นร้อยละ 53.35 ต่อมาบริษัทได้จดทะเบียนแปรสภาพเป็นบริษัทมหาชน เมื่อวันที่ 31 ตุลาคม พ.ศ. 2545 ในปี พ.ศ. 2547 บริษัทได้เปิดทำการซื้อขายในตลาดหลักทรัพย์แห่งประเทศไทย
รายนามนักมวยแชมป์โลกชาวอินโดนีเซีย
ต่อไปนี้เป็นรายนามนักมวยสากลชาวอินโดนีเซียที่ได้ครองแชมป์โลกเฉพาะสถาบันหลักคือ สมาคมมวยโลก (ดับเบิลยูบีเอ), สภามวยโลก (ดับเบิลยูบีซี), สหพันธ์มวยนานาชาติ (ไอบีเอฟ) และองค์กรมวยโลก (ดับเบิลยูโอ) ดังต่อไปนี้
สัมมาสมาธิ
สัมมาสมาธิ แปลว่า สมาธิชอบ คือความตั้งใจมั่นโดยถูกทาง โดยการที่กุศลจิตมีอารมณ์เป็นอันเดียว (ความตั้งมั่นแห่งกุศลจิตในในอารมณ์อันใดอันหนึ่ง ไม่ฟุ้งซ่าน)เข้าถึง ปฐมฌาน ทุติยฌาน ตติยฌาน และ จตุตถฌาน (จิตตั้งมั่นในฌานทั้ง 4 นี้  ส่วนอรูปฌาน)ทั้ง4ท่านจัดเข้าในจตุตถฌาน ตามอารมณ์ที่อรูปฌานมีเจตสิกที่เข้ามาประกอบในจิต คือ อุเบกขาเจตสิกและเอกัคคตาเจตสิก เช่นเดียวกับจตุตถฌาน
อุทยานแห่งชาติมินามิแอลป์
อุทยานแห่งชาติมินามิแอลป์ เป็นอุทยานแห่งชาติในทิวเขาอากะอิชิในภาคชูบุของประเทศญี่ปุ่น อุทยานแห่งชาตินี้จัดตั้งขึ้นเมื่อวันที่ 1 มิถุนายน ค.ศ. 1964 ตั้งอยู่บริเวณรอยต่อของจังหวัดชิซูโอกะ, ยามานาชิ และนางาโนะ ตลอดความยาว 55 กิโลเมตร และมีความกว้างราว 18 กิโลเมตร กินพื้นที่ทั้งหมดกว่า 358 ตารางกิโลเมตร
พื้นที่ส่วนใหญ่ของอุทยานเป็นพื้นที่ภูเขา โดยยอดเขาที่สูงที่สุดในอุทยานมีความสูงกว่า 3,000 เมตร นอกจากนี้อุทยานนี้ยังเป็นต้นกำเนิดของแม่น้ำฟุจิ, แม่น้ำโออิ และแม่น้ำเท็นรีว โดยสัตว์ที่พบได้มากที่สุดในอุทยานนี้คือเลียงผาญี่ปุ่น นอกจากนี้ก็มีสัตว์อื่นอาศัยเช่น หมีควาย, หมูป่า และ กวางซีกา
โอแอลพีซี
โครงการโอแอลพีซี (OLPC One Laptop Per Child) หรือ XO-1 หรือชื่อเดิมคือโครงการ $100 laptop เป็นโครงการในการจัดการคอมพิวเตอร์แลปทอปราคาประหยัด โดยทางองค์กรในสหรัฐอเมริกาและความร่วมมือกับ เอ็มไอทีแล็บ โดยคอมพิวเตอร์นี้จะใช้ระบบปฏิบัติการลินุกซ์
โอแอลพีซีประเทศไทย
โครงการเริ่มต้นจากความต้องการคอมพิวเตอร์ราคาถูก มีขึ้นมาหลายยุคหลายสมัยแล้ว เริ่มจากการพัฒนาไมโครคอมพิวเตอร์ 32 บิตในประเทศไทย โดย ดร.พันธ์ศักดิ์ ศิริรัชตพงษ์ ในช่วงประมาณ พ.ศ. 2526 เป็นผลทำให้เครื่องคอมพิวเตอร์ส่วนบุคคล ราคาต่ำลง โดยการสนับสนุนของ เนคเทค ซึ่งหน่วยงานวิจัยและพัฒนาทางด้านอิเล็กทรอนิกส์ และคอมพิวเตอร์เทคโนโลยี และนวัตกรรมใหม่สู่สังคมและประเทศชาติ การนำเสนอข้อมูลการให้ความรู้ความถูกต้องทางด้านคอมพิวเตอร์แก่ประชาชนมาโดยลำดับ จากการศึกษา และเก็บข้อมูลการใช้งาน ICT ในประเทศทำให้เราได้ตระหนักถึงความสำคัญของคอมพิวเตอร์ และการรับรู้ข่าวสารในรูปแบบดิจิตัล ซึ่งนำไปสู่จุดเริ่มในการพัฒนาโครงการคอมพิวเตอร์ราคาประหยัดครั้งใหญ่อีกครั้งหนึ่ง ในช่วงตั้งแต่ปี 2542 จนมาถึงโครงการคอมพิวเตอร์ ICT
ในช่วงปลายปี 2547 หลังจากที่ ดร.ทวีศักดิ์ กออนันตกูล ผอ.เนคเทคในขณะนั้น ได้พบกับ นิโคลัส เนโกรพอนตี เพื่อรับทราบเกี่ยวกับโครงการ เราก็ได้ศึกษาและติดตามความเคลื่อนไหวต่างๆของ OLPC อย่างไกล้ชิด จนกระทั่งได้รับบอร์ดต้นแบบมาทดสอบและพัฒนาซอฟต์แวร์
ในช่วงเวลาใกล้เคียงกัน ก็ได้ศึกษาโครงการคอมพิวเตอร์ราคาประหยัดจากโครงการอื่นๆด้วย เช่น เอเอ็มดี รุ่น 50x15 และ อินเทล รุ่น Affordable PC (APC) คู่ขนานกันมาโดยตลอด ซึ่งในปัจจุบันนี้ (2006/11) เนคเทคพบว่า โครงการ OLPC เป็นโครงการซึ่งได้มีความก้าวหน้าไปอย่างรวดเร็วมาก มีผลงานใหม่ๆออกมาแทบทุกสัปดาห์ รวมถึงความเอาจริงเอาจังในการผลักดันเครื่องตัวอย่างระดับการผลิตสู่ตลาดใหญ่ (B1) ออกมา ความก้าวหน้านี้มีความสำคัญในระดับที่เป็นเครื่องมือเพื่อพัฒนาการเรียนรู้ของเด็กๆ ที่ทรงประสิทธิภาพ ด้วยแนวความคิดที่แตกต่าง รวมถึงการจัดระบบเครือข่ายแบบ Mesh Wireless Network กับระบบฏิบัติการที่มีโปรแกรมเปลือกตามรูปแบบของ Instant Messaging โดยติดกล้องเว็บแคมเข้ากับ OLPC ทุกเครื่อง และเมื่อปิดเครื่อง ระบบเครือข่ายของ OLPC แต่ละตัวยังคงทำงานอยู่ได้ด้วยตนเอง เพื่อทำหน้าที่เป็นตัวจัดส่งข้อมูลไร้สาย ที่ทำงานอย่างอิสระ
โครงการในประเทศไทย เนคเทคและสถาบันหุ่นยนต์ภาคสนาม ได้มีส่วนร่วมในการศึกษาข้อมูลทางด้านเทคนิคฮาร์ดแวร์ และระบบปฏิบัติการแบบ โอเพนซอร์ส รวมถึง Activity ต่างๆ ที่ใช้ในระบบ โดยมูลนิธิศึกษาพัฒน์ และโรงเรียนดรุณสิกขาลัย ให้การสนับสนุนในด้านต่างๆ ซึ่งประสานความร่วมมือระหว่าง OLPC HEAD, Media Lab, MIT โดยผู้บริหารระดับสูงของหน่วยงานดังกล่าว ได้มีการประชุมเพื่อหารือเกี่ยวกับแนวทางด้านต่างๆ เป็นประจำเสมอมา ซึ่งสามารถอ่านข้อมูลเพิ่มเติมได้จากแหล่งความรู้ต่อไปนี้
เบรากรุซ
เบรากรุซ (Veracruz) หรือชื่อทางการ เอรอยกาเบรากรุซ (Heroica Veracruz) เป็นเมืองท่าที่สำคัญและเทศบาลบริเวณอ่าวเม็กซิโกในรัฐเบรากรุซ ประเทศเม็กซิโก เมืองตั้งอยู่ตอนกลางของรัฐ เป็นหนึ่งในเมืองที่มีประชากรมากที่สุดของรัฐ เมืองนี้เป็นเมืองที่เก่าแก่ที่สุดและใหญ่ที่สุด และเป็นเมืองท่าทางประวัติศาสตร์ที่โดดเด่นที่สุดตั้งแต่ยุคล่าอาณานิคม
นักสำรวจชาวสเปนชื่อ เอร์นัน กอร์เตส เดินทางถึงเม็กซิโกในปี ค.ศ. 1519 ได้เริ่มเข้ามาตั้งถิ่นฐาน เขาตั้งชื่อเมืองว่า บิยาริกาเดลาเบรากรุซ (Villa Rica de la Vera Cruz) เป็นเมืองที่สเปนตั้งถิ่นฐานเมืองแรกในแผ่นดินอเมริกา ในยุคล่าอาณานิคม มีการค้ารุ่งเรือง ในเวลานั้นร่ำรวยมากกว่าเมืองหลวงของประเทศ เม็กซิโกซิตี เสียอีก ในศตวรรษที่ 19 และต้นศตวรรษที่ 20 มีการยึดครองเมืองจากฝรั่งเศสและสหรัฐอเมริกา การยึดครองครั้งสุดท้ายเกิดขึ้นในปี ค.ศ. 1914
ปัจจุบันเมืองเป็นศูนย์กลางเศรษฐกิจ มีการผลิตเครื่องยนต์ ส่งออกและนำเข้าสินค้า โดยเฉพาะเกี่ยวกับอุตสาหกรรมรถยนต์
รายพระนามและชื่อผู้ได้รับพระราชทาน ป.ภ.
รายพระนาม/รายนาม
ผู้ได้รับพระราชทาน ป.ภ. ที่ยังทรงพระชนม์และยังมีชีวิตอยู่
ยูเอสแอร์เวย์ เที่ยวบินที่ 1549
วันที่ 15 มกราคม พ.ศ. 2552 ยูเอสแอร์เวย์ เที่ยวบินที่ 1549 (AWE1549) ซึ่งเป็นเครื่องแอร์บัส เอ320 ที่กัปตัน เชสลีย์ บี. "ซัลลี" ซัลเลนเบอร์เกอร์ (Chesley B. "Sully" Sullenberger) และผู้ช่วยนักบินเจฟฟรี สไคลส์ (Jeffrey Skiles) เป็นผู้ขับลงจอดบนน้ำฉุกเฉินแบบไม่เดินเครื่องในแม่น้ำฮัดสันหลังจากการชนฝูงนกเป็นเหตุให้เครื่องยนต์เจ็ตทั้งสองเครื่องหยุดทำงาน ผู้โดยสารและลูกเรือทั้งหมด 155 คนบนเครื่องได้รับการอพยพจากลำตัวเครื่องที่จมน้ำบางส่วนในแม่น้ำ โดยได้รับการกู้ภัยจากเรือที่อยู่ในละแวกนั้น มีคนบนเครื่องได้รับบาดเจ็บหลายคน บางคนบาดเจ็บสาหัส แต่มีเพียงคนเดียวที่ต้องนอนรักษาตัวที่โรงพยาบาล เหตุการณ์นี้ถูกเรียกว่า "ปาฏิหาริย์แม่น้ำฮัดสัน" และหลายคนได้ยกย่องกัปตันซัลเลนเบอร์เกอร์ให้เป็นวีรบุรุษ
อากาศยานลำนี้เป็นแอร์บัส เอ320-200 เลขทะเบียน N106US กำลังปฏิบัติงานเป็นเที่ยวบินพาณิชย์โดยสารในประเทศตามกำหนดของยูเอสแอร์เวย์จากท่าอากาศยานลากวาร์เดียในนครนิวยอร์กสู่ท่าอากาศยานนานาชาติชาร์ล็อตต์/ดักลาส ในชาร์ลอตต์ รัฐนอร์ทแคโรไลนา หลังเริ่มบินได้ประมาณสามนาที เมื่อเวลา 15:27 น. ตามเขตเวลาตะวันออก เครื่องบินได้ชนกับฝูงห่านแคนาดาระหว่างการไต่ระดับช่วงแรกจากท่าอากาศยานลากวาร์เดีย อยู่ทางตะวันออกเฉียงเหนือของสะพานจอร์จ วอชิงตันไม่มากนัก อุบัติเหตุที่เกิดขึ้นทำให้เครื่องยนต์เจ็ตทั้งสองเสียพลังงานอย่างรวดเร็ว
ลูกเรือของเที่ยวบินที่ 1549 ได้รับรางวัลเหรียญของสมาคมนักบินทางอากาศและต้นหนอากาศ (Master's Medal of the Guild of Air Pilots and Air Navigators) คำประกาศกิตติคุณของรางวัลเขียนว่า "การลงจอดและอพยพฉุกเฉินโดยปราศจากการเสียชีวิตนี้เป็นความสำเร็จทางการบินอย่างวีรชน" สมาชิกคณะกรรมการความปลอดภัยการขนส่งแห่งชาติ คิตตี ฮิกกินส์ อธิบายเหตุการณ์นี้ว่า "การลงจอดฉุกเฉินที่ประสบความสำเร็จที่สุดในประวัติศาสตร์การบิน"
พายุโนอึล
พายุพงซ็อนฮวานั้นหมายถึง
พายุโนอึลนั้นอาจหมายถึง
ยุทธการที่สโตกฟิลด์
ยุทธการสโตคฟิลด์ (Battle of Stoke Field) เป็นยุทธการในสงครามดอกกุหลาบ ที่เกิดขึ้นเมื่อวันที่ 16 มิถุนายน ค.ศ. 1487 ที่เมืองอีสต์สโตคในมณฑลน็อตติงแฮมเชอร์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ที่นำโดยสมเด็จพระเจ้าเฮนรีที่ 7 และฝ่ายราชวงศ์ยอร์คที่นำโดยจอห์น เดอลาโพล เอิร์ลแห่งลิงคอล์นที่ 1 ผลของยุทธการครั้งนี้แลงคาสเตอร์เป็นฝ่ายได้รับชัยชนะ
อิบน์ ค็อลลิกาน
อะห์มัด อิบน์ มุฮัมมัด อิบน์ อิบรอฮีม อิบน์ อะบูบักร์ อิบน์ ค็อลลิกาน (أحمد بن محمد بن إبراهيم بن أبي بكر ابن خلكان; 22 กันยายน ค.ศ. 1211 – 30 ตุลาคม ค.ศ. 1282) รู้จักกันในชื่อ อิบน์ ค็อลลิกาน เป็นนักประวัติศาสตร์อิสลามที่มีชื่อเสียง ซึ่งเป็นผู้รวบรวมสารานุกรมชีวประวัติของนักวิชาการมุสลิม และบุคคลสำคัญในประวัติศาสตร์มุสลิมไว้ใน วะฟะยาตุลอะอ์ยานวะอันบาอ์อับนาอัซซะมาน จากความสำเร็จนี้ ทำให้เขาได้รับการยกย่องว่าเป็นนักเขียนชีวประวัติที่มีชื่อเสียงที่สุดในประวัติศาสตร์อิสลาม
ประวัติ
อิบน์ ค็อลลิกานเกิดที่อัรบีลในวันที่ 22 กันยายน ค.ศ. 1211 (11 เราะบีอุษษานี ฮ.ศ. 608) จากครอบครัวที่น่านับถือ ซึ่งอ้างว่าสืบเชื้อสายจากแบร์แมคียอน ตระกูลในกลุ่มชนอิหร่านที่มีต้นกำเนิดในภูมิภาคแบลค์ ส่วนข้อมูลอื่นระบุเขาเป็นชาวเคิร์ด
การศึกษาขั้นต้นนำพาเขามาจากอัรบีล ไปยังอะเลปโป และไปยังดามัสกัส ก่อนที่เขาให้ความสนใจต่อนิติศาสตร์ที่โมซุล และค่อยตั้งถิ่นฐานที่ไคโร เขามีชื่อเสียงในฐานะนักกฎหมาย นักเทววิทยา และนักไวยากรณ์ นักเขียนชีวประวัติในยุคแรก ๆ อธิบายว่า เขาเป็น "ชายผู้เคร่งศาสนา มีคุณธรรม และเรียนรู้ มีอัธยาศัยดี พูดจาจริงจังและให้คำแนะนำ ภายนอกของเขาเป็นที่น่าพอใจ หน้าตาหล่อเหลา และกิริยามารยาทน่าชวนมอง"
เขาแต่งงานใน ค.ศ. 1252 และเป็นผู้ช่วยหัวหน้าผู้พิพากษาในอียิปต์จนกระทั่งเขารับตำแหน่งหัวหน้าผู้พิพากษาที่ดามัสกัสใน ค.ศ. 1261 เขาสูญเสียตำแหน่งใน ค.ศ. 1271 และกลับไปที่อียิปต์ จนกระทั่งได้รับแต่งตั้งเป็นผู้พิพากษาที่ดามัสกัสใน ค.ศ. 1278 เขาเกษียณใน ค.ศ. 1281 และเสียชีวิตที่ดามัสกัสในวันที่ 30 ตุลาคม ค.ศ. 1282 (26 เราะญับ ฮ.ศ. 681)
ฮิรัตสึกะ
ฮิรัตสึกะ เป็นนครทางตอนกลางของจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 67.82 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 257,351 คน
ภูมิศาสตร์
ฮิรัตสึกะตั้งอยู่ในพื้นที่โชนัง บนฝั่งขวา (ฝั่งตะวันตก) ของแม่น้ำซางามิ ตั้งอยู่เกือบกึ่งกลางของจังหวัดคานางาวะ ประมาณครึ่งทางระหว่างโตเกียวกับภูเขาฟูจิ ทางทิศใต้ติดกับอ่าวซางามิ มหาสมุทรแปซิฟิก มีชายฝั่งยาวประมาณ 5 กิโลเมตร
เงินกู้
เงินกู้ หมายถึง การที่ผู้กู้ได้ไปขอกู้เงินจำนวนหนึ่งกับผู้ให้กู้ และมีการทำสัญญากำหนดระยะเวลาที่จะชำระหนี้อย่างแน่นอน โดยจะตกลงว่าจะผ่อนชำระเป็นงวดๆหรือจ่ายเต็มจำนวนเลยก็ได้ ซื่งผู้ให้กู้จะสามารถคิดดอกเบี้ยได้ตามอัตราที่ตกลงกัน จำนวนเงินที่ให้กู้จะมากมายเท่าใดนั้นจะขึ้นอยู่กับหลักทรัพย์ที่นำมาค้ำประกัน หรือถ้าหากไม่มีหลักทรัพย์ค้ำประกัน ก็จะมีการคิดดอกเบี้ยค่อนข้างสูง เพราะมีความเสี่ยงสูง
อีกอร์ โนวีคอฟ (นักปัญจกีฬา)
อีกอร์ โนวีคอฟ (И́горь Алекса́ндрович Но́виков; 19 ตุลาคม ค.ศ. 1929 – 30 สิงหาคม ค.ศ. 2007) เป็นนักปัญจกีฬาสมัยใหม่และแชมป์โอลิมปิกชาวโซเวียต เขาเข้าแข่งขันในโอลิมปิกฤดูร้อน 1956 ที่เมลเบิร์น ซึ่งเขาได้รับรางวัลเหรียญทองจากการแข่งประเภททีม (ร่วมกับอะเลคซันดร์ ทาราซอฟ และอีวาน เดรูฮิน) เขาได้รับรางวัลเหรียญเงินในการแข่งโอลิมปิกฤดูร้อน 1960 ที่โรม และเข้าแข่งขันในโอลิมปิกฤดูร้อน 1964 ที่โตเกียว ซึ่งเขาได้รับรางวัลเหรียญทองจากการแข่งประเภททีม (ร่วมกับอัลเบิร์ต โมเกเยฟ และวิกเตอร์ มีเนเยฟ) และเหรียญเงินในการแข่งประเภทบุคคล
เงินกู้
อย่างไรก็ตาม การกู้เงินมีทั้งการกู้ในระบบธนาคารและนอกระบบธนาคาร ซึ่งหากกู้ในระบบของธนาคารจะมีเพดานอัตราดอกเบี้ยสูงสุดตามที่กฎหมายกำหนด เช่น การกู้โดยมีหลักทรัพย์ค้ำประกันจะคิดอัตราดอกเบี้ยสูงสุดได้ไม่เกิน 15% ต่อปี ในส่วนการปล่อยกู้ของธนาคารยังต้องเป็นไปตามระเบียบที่ธนาคารแห่งประเทศไทยกำหนด
อีกอร์ โนวีคอฟ (นักปัญจกีฬา)
หลังจากออกจากการแข่ง โนวีคอฟได้ทำงานในฐานะผู้ฝึกสอนและผู้ดูแลปัญจกีฬาสมัยใหม่ นอกจากนี้ ระหว่างปี ค.ศ. 1977 ถึง 1991 เขาได้เป็นประธานสหพันธ์ปัญจกีฬาสมัยใหม่ของสหภาพโซเวียต และตั้งแต่ปี ค.ศ. 1988 ถึง 1992 เขาได้เป็นประธานของสหภาพปัญจกีฬาสมัยใหม่นานาชาติ
เงินกู้
เงินกู้นอกระบบ เป็นรูปแบบการกู้เงินที่ไม่อยู่ภายใต้การกำกับดูแลของธนาคารแห่งประเทศไทย และไม่ได้เป็นสถาบันทางการเงิน มักดำเนินการโดยเอกชน โดยมีรูปแบบการปล่อยสินเชื่อที่ง่ายและรวดเร็ว ขั้นตอนการพิจารณาอนุมัติน้อย ดอกเบี้ยลอยตัว และ ถูกคุกคาม เป็นต้น
ปัจจุบันการกำกับดูแลเงินกู้นอกระบบ มีหน่วยงาน สำนักนโยบายพัฒนาระบบการเงินภาคประชาชน สำนักงานเศรษฐกิจการคลัง เป็นผู้กำกับดูแลอยู่ โดยผู้ประกอบการที่เคยประกอบอาชีพปล่อยกู้นอกระบบ สามารถลงทะเบียนเป็น สินเชื่อรายย่อยระดับจังหวัดภายใต้การกำกับ หรือ สินเชื่อพิโกไฟแนนซ์
ค้ำประกันเงินกู้
การค้ำประกันเงินกู้ในด้านการเงินเป็นสัญญาโดยฝ่ายหนึ่ง (ผู้ค้ำประกัน) สัญญาที่จะรับภาระหนี้แทนของผู้กู้หากผู้กู้ผิดนัด โดยการค้ำประกันสามารถจำกัดบางส่วนของหนี้ หรือรับผิดชอบทั้งหมดก็ได้ และเมื่อมีการทำสัญญาที่มีการค้ำประกันเกิดขึ้น เจ้าหนี้จะมีสิทธิเรียกร้อง หรือฟ้องให้คนค้ำประกันรับผิดชอบหนี้แทนได้
สินเชื่อเงินด่วน
สินเชื่อเงินด่วน (Payday loan) เป็นชื่อเรียกสินเชื่อที่มีการให้เงินในทันที หลังจากการสมัครโดยใช้เวลาอนุมัติพิจารณาที่สั้น และมีการโอนเงินเข้าบัญชีที่รวดเร็ว จึงเป็นนิยามของคำว่า เงินด่วน โดยบุคคลหรือองค์กรที่ให้สินเชื่อประเภทนี้ มักใช้คำโฆษณาสินเชื่อว่า สมัครง่าย อนุมัติไว โอนทันที โดยสินเชื่อเงินด่วน สามารถเป็นทั้งเงินกู้ในระบบหรือเงินกู้นอกระบบ โดยชี้วัดที่ผู้ให้กู้ว่าเป็นหน่วยงานธุรกิจการเงินที่ได้รับอนุญาตจาก ธนาคารแห่งประเทศไทย หรือ กระทรวงการคลัง (ประเทศไทย) หรือไม่
ยีนเทียม
ยีนเทียม (Pseudogene) เป็นลำดับดีเอ็นเอที่สัมพันธ์กับยีนปกติที่ทำงานได้ แต่เทียบกับยีนปกติ ได้สูญสมรรถภาพในการแสดงออกหรือในการเข้ารหัสโปรตีน ยีนเทียมบ่อยครั้งเป็นผลจากการสะสมการกลายพันธุ์หลายอย่างภายในยีนเดียวกันที่ไม่มีผลต่อการอยู่รอดของสิ่งมีชีวิต แต่ก็อาจเกิดจากกระบวนการ genomic copy number variation (CNV) ที่ส่วน 1+ kb ของยีนจะเพิ่มขึ้นหรือลบออก แม้จะไม่สามารถทำงานได้ "อย่างสมบูรณ์" ยีนเทียมก็ยังอาจมีหน้าที่บางอย่างเหมือนกับดีเอ็นเอที่ไม่ใช้เข้ารหัสโปรตีน (noncoding DNA) อื่น ๆ เช่น ควบคุมการแสดงออกของยีน คำภาษาอังกฤษว่า "pseudo" (เทียม) แสดงนัยว่า ยีนมีลำดับที่แปรผันไปเทียบกับยีนที่เป็นบรรพบุรุษ แต่ก็ไม่ได้ชี้ว่าไม่มีหน้าที่อะไร แม้อาจจะเข้ารหัสโปรตีนไม่ได้ ยีนเทียมจำนวนมากก็มีบทบาทสำคัญต่อสรีรภาพตามปกติและเมื่อมีพยาธิสภาพ
อินเดียเหนือ
อินเดียเหนือ เป็นคำกว้าง ๆ ที่ใช้เรียกภูมิภาคทางตอนเหนือของประเทศอินเดีย ลักษณะสำคัญทางธรณีวิทยาคือที่ราบอินดัส-คงคา และเทือกเขาหิมาลัย ที่แบ่งภูมิภาคอินเดียเหนือออกจากที่ราบสูงทิเบตและเอเชียกลาง
คำว่า "อินเดียเหนือ" นั้นมีคำนิยามอยู่หลากหลาย เช่น กระทรวงมหาดไทย ระบุในคณะกรรมด้านเขตตอนเหนือ (Northern Zonal Council) ว่าประกอบด้วยเดลี, จัณฑีครห์, หรยาณา, หิมาจัลประเทศ, ชัมมูและกัศมีร์, ปัญจาบ และราชสถาน ในขณะที่กระทรวงวัฒนธรรม ระบุในเขตทางวัฒนธรรมของอินเดีย (Cultural Zones of India) ให้อินเดียเหนือมีความหมายรวมอุตตราขัณฑ์ แต่ไม่รวมเดลี ส่วน กรมสำรวจธรณีวิทยา เรียกรวมเดลีและอุตตรประเทศ แต่ไม่รวมราชสถาน และจัณฑีครห์ นอกจากนี้บางครั้งอาจรวมถึงพิหาร, คุชราต, มัธยประเทศ และ เบงกอลตะวันตก
อินเดียเหนือในอดีตเป็นศูนย์กลางของจักรวรรดิโมกุล, รัฐสุลต่านเดลี และอาณาจักรอินเดียของบริเตน เป็นภูมิภาคที่เต็มไปด้วยความหลากหลายทางวัฒนธรรม ตั้งแต่สถานที่ศักดิ์สิทธิ์ในศาสนาฮินดู ทั้ง โจตจรธม, หฤทวร, พาราณสี, อโยธยา, มฐุรา, อัลลอฮบาด, ไวศโนเทวี และปุศกร ไปจนถึงสารนาถ มหาโพธิวิหารแห่งพุทธคยา วัดเวฬุวันมหาวิหาร กุสินารา สถานที่สำคัญทางศาสนาพุทธ และหริมันทิรสาหิบ ศาสนสถานสูงสุดของศาสนาซิกข์
ภาษาราชการของรัฐและดินแดนสหภาพต่าง ๆ ในอินเดียเหนือ ได้แก่ ภาษาฮินดี, ภาษาอูรดู, ภาษาอังกฤษ และภาษาปัญจาบ
ไอเอ็นจี
ไอเอ็นจี (Internationale Nederlanden Groep (ING); International Netherlands Group) ป็บริษัทเนเธอร์แลนด์ที่ให้บริการด้านการธนาคาร การเงิน ประกันภัย และการบริหารสินทรัพย์ มีสำนักงานใหญ่อยู่ที่กรุงอัมสเตอร์ดัม มีมูลค่าสินทรัพย์รวม 1.1 ล้านล้านดอลลาร์สหรัฐนับว่าเป็นหนึ่งในธนาคารที่ใหญ่ที่สุดของโลก มีเครือข่ายธนาคารมากกว่า 30 ธนาคารทั่วโลก ถูกจัดอยู่ใน 10 อันดับแรกของบริษัทที่ใหญ่ที่สุดในยุโรปเมื่อวัดจากรายได้ เมื่อปี ค.ศ. 2018 มีลูกค้ากว่า 38.4 ล้านคนใน 40 ประเทศ สัญลักษณ์รูปสิงโตของบริษัทสื่อถึงจุดกำเนิดจากเนเธอร์แลนด์
ประวัติ
ไอเอ็นจี กำเนิดมาจากการควบรวมระหว่างบริษัทประกันยักษ์ใหญ่ของเนเธอร์แลนด์และกิจการธนาคารของรัฐบาลเนเธอร์แลนด์
ธุรกิจประกัน
เมื่อปี ค.ศ. 1845 มีการก่อตั้งบริษัทประกันอัคคีภัยแห่งเนเธอร์แลนด์ปี 1845 (Assurantie Maatschappij tegen Brandschade de Nederlanden van 1845) ขึ้น และกิจการเติบโตจนมี 139 สาขาทั้งในและนอกเนเธอร์แลนด์ในปี ค.ศ. 1900 จากนั้นมีการเปลี่ยนชื่อเป็น บริษัทเนเธอร์แลนด์ปี 1845 (De Nederlanden van 1845) ในอีกด้านหนึ่ง มีการก่อตั้งธนาคารประกันชีวิตแห่งชาติ (Nationale Levensverzekerings Bank) ขึ้นที่เมืองรอตเทอร์ดามเมื่อปี ค.ศ. 1863 บริษัทสองแห่งนี้ได้ควบรวมกิจการกันและตั้งเป็นบริษัทประกันเนเธอร์แลนด์แห่งชาติ (Nationale-Nederlanden) ขยายกิจการอย่างรวดเร็วในทศวรรษ 1970 และ 1980
ธุรกิจธนาคาร
ในปี ค.ศ. 1881 รัฐบาลเนเธอร์แลนด์ได้ตั้งระบบเงินฝากไปรษณีย์ขึ้นในชื่อ Rijkspostspaarbank เพื่อส่งเสริมให้ลูกจ้างเก็บออม สี่สิบปีต่อมามีการขยายธุรกิจสู่การใช้เช็คสั่งจ่าย (Postcheque) และระบบหักผ่านบัญชี (Giro) เพื่อให้ครอบครัวของลูกจ้างสามารถชำระเงินผ่านไปรษณีย์ได้
อีกด้านหนึ่ง รัฐบาลเนเธอร์แลนด์ได้ปรับโครงสร้างระบบธนาคารของเนเธอร์แลนด์ขึ้นใหม่ นำไปสู่การตั้ง ธนาคารเพื่อชนชั้นกลางเนเธอร์แลนด์ (Nederlandsche Middenstands Bank หรือ NMB) ขึ้นเพื่อดูแลเงินฝากของลูกค้ารายย่อยในเนเธอร์แลนด์และในต่างประเทศ ก่อตั้งเมื่อปี ค.ศ. 1927
ในปี ค.ศ. 1986 มีการแปรรูปธนาคารไปรษณีย์ให้เป็นเอกชน ตั้งบริษัทในชื่อ บริษัทโปสต์บังก์จำกัด (Postbank N.V.) ก่อนที่อีกสามปีต่อมาจะควบรวมกับ NMB ก่อตั้งเป็น เอ็นเอ็มเบ โปสต์บังก์ กรุ๊ป (NMB Postbank Groep)
การควบรวมกิจการ
ในปี ค.ศ. 1991 ธุรกิจธนาคารของเอ็นเอ็มเบ โปสต์บังก์ กรุ๊ป และธุรกิจประกันของบริษัทประกันเนเธอร์แลนด์แห่งชาติควบรวมกิจการกันและก่อตั้งเป็นบริษัท อิเอ็นเคกรุ๊ป หรือ ING Group ในภาษาอังกฤษ
การขยายกิจการ
นับตั้งแต่ก่อตั้ง ไอเอ็นจีได้เข้าซื้อกิจการของบริษัทการเงินและประกันอีกหลายแห่ง ได้แก่ Parcom, Wellington, Barings, Equitable of Iowa, Furman Selz, Bank Mendes Gans, Guardian, Clarion, Bank Brussels Lambert, Canadian Group Underwriters, Aetna, ReliaStar, Seguros Comercial América, Bank Śląski, DiBa, Allianc of Canada และ Rodamco Asia
อาสนวิหารวีวีเย
อาสนวิหารวีวีเย (Cathédrale de Viviers) เรียกชื่อเต็มว่า อาสนวิหารนักบุญบิเซนเตแห่งวีวีเย (Cathédrale Saint-Vincent de Viviers) เป็นอาสนวิหารในนิกายโรมันคาทอลิก เป็นที่ตั้งของมุขนายกประจำมุขมณฑลวีวีเยตั้งแต่คริสต์ศตวรรษที่ 4 เป็นต้นมา ตั้งอยู่ที่เมืองวีวีเย จังหวัดอาร์แด็ช แคว้นโอแวร์ญ-โรนาลป์ ประเทศฝรั่งเศส สร้างขึ้นเพื่ออุทิศแด่นักบุญบิเซนเตแห่งอูเอสกา
ประวัติ
ตั้งอยู่บนบริเวณโบสถ์เก่าตั้งแต่สมัยคริสต์ศตวรรษที่ 11 (เสกเมื่อปี ค.ศ. 1119) ซึ่งบนสถานที่นี้เคยเป็นที่ตั้งของอารามที่เก่ากว่านี้อีก ได้ผ่านการบูรณะซ่อมแซมต่อมาในคริสต์ศตวรรษที่ 17 และ 18 ทำให้อาสนวิหารแห่งนี้มีทั้งองค์ประกอบในการป้องกันตนเอง บริเวณกลางโบสถ์แบบสถาปัตยกรรมโรมาเนสก์ และบริเวณร้องเพลงสวดแบบกอทิกวิจิตร มุขนายกโกลด เดอ ตูร์นง เป็นผู้ปรับปรุงบูรณะอาสนวิหาร รวมทั้งเปลี่ยนบริเวณร้องเพลงสวดให้เป็นแบบกอทิกวิจิตรระหว่างปี ค.ศ. 1516–1521
การรู้เอง
การรู้เอง หรือ อัชฌัตติกญาณ (intuition) เป็นปรากฏการณ์ของใจ เป็นความสามารถในการได้ความรู้ โดยไม่ต้องอาศัยการอนุมานหรือการคิดโดยเหตุผล คำภาษาอังกฤษว่า intuition มาจากคำกริยาภาษาละตินว่า intueri ซึ่งแปลว่า "พิจารณา" หรือมาจากคำอังกฤษสมัยกลางว่า "intuit" ซึ่งแปลว่า "พิจารณา, สังเกตอย่างพินิจพิเคราะห์" มีการตีความหมายของคำต่าง ๆ กัน เริ่มตั้งแต่ เป็นความเข้าใจแบบชั่วแวบเกี่ยวกับความรู้ จนถึง เป็นเพียงหน้าที่อย่างหนึ่งของใจ แต่ว่า เป็นกระบวนการรับรู้ที่ผู้รู้จะไม่สามารถเข้าถึงได้ว่า ทำไมจึงเกิดขึ้น หรือว่า เกิดขึ้นได้อย่างไร ที่ไม่เหมือนกับความคิดโดยเหตุผล
การรู้เองเป็นประเด็นอภิปรายในศาสตร์ต่าง ๆ ตั้งแต่ปรัชญาโบราณไปจนถึงจิตวิทยาปัจจุบัน เป็นประเด็นความสนใจในศาสนา (รวมทั้งฮินดู พุทธ และอิสลาม) ในคุยหลัทธิ และในวรรณกรรมต่าง ๆ และมักจะเข้าใจผิดหรือตีความผิดว่า เป็นสัญชาตญาณ เป็นความจริง เป็นความเชื่อ เป็นความหมายของชีวิต หรือเรื่องอื่น ๆ และมักจะนิยมสัมพันธ์สมองซีกขวากับกระบวนการรู้เองต่าง ๆ เช่นอารมณ์ศิลป์และความคิดสร้างสรรค์แบบอื่น ๆ
อิกัวนาฟีจี
ได้ชื่อว่าเป็นสัตว์เลื้อยคลานที่มีสีสันสวยงามที่สุดในโลกชนิดหนึ่ง ในตัวผู้จะมีแถบสีขาวอมฟ้าคาดที่กลางลำตัวลงไปถึงช่วงท้องประมาณ 2-3 แถบ ในขณะที่ลำตัวทั้งตัวจะเป็นสีเขียวอ่อนทั้งตัว ในส่วนของตัวเมียจะไม่ปรากฏแถบดังกล่าว ขนาดโตเต็มที่ยาวประมาณ 60-80 เซนติเมตร โดยมีความยาวหางคิดเป็น 2 ใน 3 ส่วนของขนาดความยาวทั้งตัว มีหนามเล็ก ๆ เรียงกันเป็นแถวเดียวตั้งแต่ส่วนบริเวณเหนือมุมปากไปจนถึงต้นตอ จากนั้นจะกลายเป็นแค่สันแถวเดียวไปจรดปลายหาง
ใช้ชีวิตส่วนอาศัยอยู่บนต้นไม้ กินอาหารจำพวกผลไม้และดอกไม้ได้หลากหลายประเภทเป็นอาหารหลัก แต่ก็สามารถกินแมลงบางชนิดได้เป็นอาหารเสริมเช่นกัน
พบกระจายพันธุ์เฉพาะในหมู่เกาะฟีจีและตองงา ในมหาสมุทรแปซิฟิกตอนใต้แห่งเดียวเท่านั้น โดยเชื่อว่าในอดีตบรรพบุรุษคงมาจากเอเชียตะวันออกเฉียงใต้ที่อยู่ห่างไกลออกไปประมาณ 6,000 กิโลเมตร ด้วยการเกาะวัสดุที่ลอยตามน้ำมาจากพายุ พร้อมกับสัตว์จำพวกอื่น จนวิวัฒนาการมาเป็นสิ่งมีชีวิตเฉพาะถิ่นที่นี่ เป็นกิ้งก่าที่ได้รับความนิยมเป็นสัตว์เลี้ยงอย่างมากเนื่องจากความสวยงามและหายาก ทำให้มีราคาซื้อขายกันในแวดวงสัตว์เลี้ยงสูงมาก ซึ่งพฤติกรรมในสถานที่เลี้ยงนั้น อิกัวนาฟีจีแทบไม่ปรากฏความก้าวร้าวต่อผู้เลี้ยงเลย
แต่สถานะในธรรมชาติปัจจุบันนั้น อิกัวนาฟีจีกำลังใกล้สูญพันธุ์แล้ว เนื่องจากถิ่นที่อยู่ที่จำกัดถูกคุกคามจากมนุษย์ และยังได้รับผลกระทบจากสัตว์นักล่าขนาดใหญ่กว่าที่มิใช่สัตว์พื้นเมือง เช่น พังพอนหรือแมวบ้าน เป็นต้น
แม่น้ำโคลัมเบีย
แม่น้ำโคลัมเบีย (Columbia River) เป็นแม่น้ำที่ใหญ่ที่สุดบริเวณตะวันตกเฉียงเหนือฝั่งแปซิฟิกของอเมริกาเหนือ แม่น้ำไหลจากเทือกเขาร็อกกีในรัฐบริติชโคลัมเบียของแคนาดา ไหลไปทางตะวันตกเฉียงเหนือ วกอ้อมทางตอนเหนือของภูเขาเซลเคิร์กแล้วลงไปทางใต้ ขยายกว้างเป็นทะเลสาบแอร์โรว์ จากนั้นไหลตัดเขตแดนรัฐวอชิงตัน สหรัฐอเมริกา โค้งไปทางตะวันตก ใกล้ ๆ เขตแดนรัฐออริกอน มีแควสายใหญ่ที่สุดมาบรรจบ คือแม่น้ำสเนก จากนั้นไหลไปทางตะวันตก เป็นเขตแดนด้านตะวันตกระหว่างรัฐวอชิงตันกับรัฐออริกอน ไปลงมหาสมุทรแปซิฟิก
แม่น้ำโคลัมเบียมีพื้นที่รับน้ำขนาดราวประเทศฝรั่งเศส ไหลผ่าน 7 รัฐของสหรัฐอเมริกาและ 1 รัฐของแคนาดา
อัดมีรัลนาฮีมอฟ (ภาพยนตร์)
อัดมีรัลนาฮีมอฟ (Адмирал Нахимов) เป็นภาพยนตร์อิงประวัติศาสตร์ของสหภาพโซเวียต กำกับโดย วเซโวลอด ปูดอฟกิน โดยเล่าอัตชีวประวัติของนายพลเรือ ปาเวล นาฮีมอฟ (1802-1855) หนึ่งในนายพลเรือในกองทัพจักรวรรดิรัสเซีย และเสียชีวิตในช่วงสงครามไครเมีย Pudovkin, Golovnya, Lukovsky, Kryukov, Dikiy, Simonov, และ Knyazev ได้รับ รางวัลสตาลิน ในปี 1946
อาเลสซันโดร เดล ปีเอโร
อาเลสซันโดร เดล ปีเอโร (Alessandro Del Piero) เป็นอดีตนักฟุตบอลอาชีพชาวอิตาลี ซึ่งเล่นเป็นกองหน้าตัวเป้าเป็นหลัก แม้ว่าเขาจะสามารถเล่นในตำแหน่งตัวรุกได้หลายตำแหน่งก็ตาม  ตั้งแต่ปี ค.ศ. 2015 หลังจากที่เขาแขวนสตั๊ด เขาทำงานเป็นผู้เชี่ยวชาญด้านฟุตบอลทางโทรทัศน์ให้กับ Sky Sports Italia
สโมสร
เดล ปีเอโร เริ่มต้นอาชีพ นักฟุตบอลของเขากับ สโมสรฟุตบอลปาโดวา ตั้งแต่อายุ 16 ปี และย้ายมาอยุ่กับสโมสรฟุตบอลยูเวนตุสในปี ค.ศ. 1993 โดยลงเล่นให้กับยูเวนตุสนัดแรก ในการพบกับ ฟอจจา และมายิงประตูได้นัดในถัดมาที่พบกับ เรจจิน่า เขาสามารถยิง แฮทริกได้ครั้งแรกในนัดที่พบกับ ปาร์มา ตั้งแต่เดล ปีเอโรมาค้าแข่งอยู่กับยูเวนตุส เขาก็พายูเวนตุสคว้าแชมป์ต่างๆ มากมายหลายรายการ ทั้งแชมป์ลีก และแชมป์สโมสรยุโรป
ในฤดูกาล 1998/99 เดล ปีเอโรก็ต้องพบกับช่วงเลวร้ายที่สุดของชีวิตนักฟุตบอล เมื่อนัดที่ ยูเวนตุสพบกับอูดิเนเซ่ โดยนัดนี้เองที่เดล ปีเอโร ได้รับบาดเจ็บอย่างรุนแรงบริเวณหัวเข่า ซึ่งทำให้เอ็นหัวเข่าขาด และต้องพักรักษาตัวถึง 1 ฤดูกาลเต็มๆ แต่หลังจากการรักษาตัว เดล ปีเอโรก็เริ่มกลับมาลงเล่นให้กับทีมอีกครั้ง แล้วก็พายูเวนตุส คว้าแชมป์ลีกได้อีก 2 สมัย ทั้งยังได้เข้าชิงชนะเลิศ ฟุตบอลยูฟ่าแชมป์เปี้ยนลีกอีกด้วย ปัจจุบันเขาเป็นกัปตันทีมยูเวนตุสและดาวซัลโวสูงสุดตลอดกาลของสโมสร โดยตอนนี้เขายิงไปแล้วทั้งสิ้น 195 ประตู แต่จบฤดูกาล 2005/06 ยูเวนตุสถูกปรับตกชั้น เนื่องจากคดีล้มบอล ทำให้ยูเวนตุสต้องลงไปแข่งใน ซีเรียบีทำให้ดาวดังของทีมหลายคนต้องออกจากสโมสรไป แต่เดล ปีเอโร ตัดสินใจอยู่ช่วยทีมต่อไป พร้อมกับ พาเวล เนดเวด และ จานลุยจิ บุฟฟอน ซึ่งเป็นซุปเปอร์สตาร์ที่เหลืออยู่ ทำให้ตอนนี้ ทั้ง 3 กลายเป็นตำนานของสโมสรฟุตบอลยูเวนตุสไปแล้ว
และในตอนนี้เดล ปีเอโรเองก็ได้กลายเป็นนักเตะประวัติศาสตร์ของยูเวนตุสไปแล้ว โดยล่าสุดเขาทำสถิติยิงประตูมากที่สุดตลอดกาลของสโมสรยูเวนตุสที่แต่เดิมเป็นของ จันปีเอโร โบนิแปร์ตี ซึ่งทำไว้ทั้งหมด 182 ประตู โดยประตูประวัติศาสตร์ของเดล ปีเอโรเกิดขึ้นในนัดที่พบกับ ฟิออเรนติน่า โดยลูกแรกเขายิงประตูด้วยเท้าซ็ย อันเป็นประตูที่183 และหลังจากนั้นก็มาจากการยิงลูกฟรีคิกซึ่งเป็นประตูที่ 184 และจากนั้นก็ยิงจุดโทษซึ่งเป็นประตูที่ 185 นับว่าเป็นการทำลายสถิติที่สวยงามอย่างยิ่ง ปัจจุบันเดล ปีเอโรยังคงทำประตูต่อไปเรื่อยๆจนตอนนี้เขายิงประตูภายใต้เสื้อยูเวนตุสไปแล้วทั้งสิ้น 224 ประตู จาก 534 นัด ที่ลงสนาม นอกจากนี้เขายังทำลายสถิติลงสนามมากที่สุดด้วยโดยปัจจุบันเดล ปีเอโรลงสนามในเสื้อทีมยูเวนตุสไปแล้ว 560 นัดนับเป็นสถิติสูงสุดในตอนนี้ และได้ทำลายสถิติของ เกตาโน ชีเรีย ซึ้งทำไว้ทั้งสิ้น 552 นัด การลงสนามเทียบเท่า เกตาโน ชีเรียคือนัด กัลโซ่ซีรีเอ อิตาลี นัดที่ 30 ในการบุกทุบ อินเตอร์ มิลานในบ้าน 1-2 ในนัดนั้นอาเล่มีโอกาสหลายครั้ง ในส่วนของรางวัลส่วนตัว เดล ปีเอโรนั้นได้รับการเสนอชื่อ จากเปเล่ให้ติด ฟีฟ่า 100 ซึ่งเป็นรายชื่อนักฟุตบอล125คนที่ ที่ถูกเสนอชื่อโดยเปเล่ และล่าสุดยังได้รับรางวัล รองเท้าทองคำ ในปี 2007 ซึ่งเป็นรางวัลที่จะมอบให้แก่นักเตะที่มีอายุ29ปีขึ้นไปที่ทำผลงานได้อย่างดีในช่วงเวลาที่ผ่านมาอีกด้วย
ในฤดูกาล 07/08 เดล ปีเอโรสามารถพายูเวนตุสที่พึ่งได้เลื่อนชั้นขึ้นมาจาก ซีรี่ บี คว้าตำแหน่งอันดับที่3ของซีรี่ เอ ทำให้ทีมได้ไปเตะฟุตบอลสโมสรยุโรปในฤดูกาลหน้า พร้อมทั้งเขาสามารถยิงประตูได้ถึง 21 ประตู ซึ่งเป็นดาวซัลโวสูงสุดของลีกอิตาลีอีกด้วย และเป็นครั้งแรกของเดล ปีเอโรที่ได้รับรางวัลนี้ นับว่าฤดูกาลนี้เป็นฤดูกาลที่เยี่ยมยอดที่สุดของเขา นับจากหายเจ็บเมื่อครั้งปี 1998ทีเดียว ซึ่งจากการทำผลงานได้อย่างยอดเยี่ยมเช่นนี้ ส่งผลให้เขากลับไปติดทีมชาติอิตาลีอีกครั้ง เพื่อไปแข่งขันในศึกยูโร 2008 ในกลางปีนี้อีกด้วย
ฤดูกาล 08/09 มาถึง ยูเวนตุสได้เสริมทีมมาอย่างดีพอวมควร และเดล ปีเอโรเองก็ยังเป็นกัปตันผู้นำทีมเช่นเดิม ยูเวนตุสได้กลับไปเล่นในถ้วยยูฟ่าแชมป์เปี้ยนส์ลีกอีกครั้งโดยหนนี้ในรอบคัดเลือกรอบที่3 โดยการเอาชนะทีมอาร์ทมีเดียมาได้ ในนัดแรกแข่งขันกันที่สนามโอลิมปิโก้ที่เมืองตูริน โดยยูเวนตุสเอาชนะไปได้ด้วยผลการแข่งขัน 4-0ในนัดแรก และเดล ปีเอโรก็สามารถทำประตูที่สุดสวยในนัดนี้ได้อีกด้วย ก่อนที่นัดต่อมายูเวนตุสจะบุกไปเสมอกับอาร์ทมีเดียด้วยผลการแข่งขัน 1-1 ทำให้ผ่านเข้ารอบแบ่งกลุ่มด้วยประตูรวม 5-1 โดยในรอบแบ่งกลุ่มนั้น ยูเวนตุสต้องไปอยู่ในกลุ่มที่แข็งแกร่งมาก เมื่อมีทีมอย่าง เรอัลมาดริด แห่งสเปน และเซนิธ เซ็นปีเตอร์เบิร์กยอดทีมจากรัสเซียร่วมกลุ่มอยู่ด้วย ส่วนอีกทีมที่อยู่ในกลุ่มนี้คือ เอฟซี บาเต้ ซึ่งเป็นทีมจากประเทศเบรารุส ในนัดแรกนั้นยูเวนตุสเล่นในโอลิมปิโก้บ้านของพวกเขา เอาชนะ เซนิธ เซ็นปีเตอร์เบิร์กไปได้ด้วยผลการแข่งขัน 1-0 และก็เป็น เดล ปีเอโรที่ยิงประตูชัยด้วยลูกฟรีคิ๊กจากระยะไกล เข้าไปอย่างสวยงาม ส่วนในนัดที่2 ยูเวนตุสบุกไปทำได้แค่เสมอกับ เอฟซี บาเต้เท่านั้น ด้วยผลการแข่งขัน 1-1 ส่วนในลีกนั้น ยูเวนตุสยังไม่อาจหาฟอร์มเก่งได้ และเดล ปีเอโรสามารถทำได้เพียงประตูเดียวเท่านั้นจากการยิงฟรีคิ๊ก ในนัดที่ยูเวนตุสแพ้ให้กับ ปาแลร์โม่ในบ้านของตัวเอง ด้วยผลการแข่งขัน 1-2
ทีมชาติ
เดล ปีเอโร ได้ทำศึกฟุตบอลโลกครั้งแรกในปี 1998 ซึ่งครั้งนั้นเขามาแรงมาก เนื่องจากหลายคนคาดว่าเขาจะเป็นตัวแทนของ โรแบร์โต้ บาจโจ้ ตำนานเปียทองคำของอิตาลี แต่ในครั้งนั้น บาจโจ้ก็ยังติดฟุตบอลทีมชาติอิตาลีอยู่เหมือนกัน ซึ่ง ผลงานในระดับชาติคงเดล ปีเอโรนั้น ไม่ค่อยดีนัก ช่วงหลังมาเขาไม่ค่อยได้ลงเป็นตัวจริงบ่อยเท่าไร โดยในฟุตบอลชิงแชมป์แห่งชาติยุโรปปี 2000นั้น อิตาลีได้เข้าชิงชนะเลิศ พบกับฝรั่งเศสอิตาลีได้ประตูขึ้นนำก่อนจาก มาร์โก เดลเวคคิโอ้ และเกมส์ทำท่าจะดี และเดล ปีเอโร ก็ได้ลงมาในครึ่งหลัง
หลังจากนั้นเขามีโอกาสทองในการทำประตูฝรั่งเศสถึง2ครั้ง แต่เขายิงไม่ผ่านมือของ ฟาเบียง บากเตซ หลังจากนั้นฝรั่งเศสก้มาตีเสมอได้ในช่วงท้ายเกมส์จึงทำให้ต้องต่อเวลาพิเศษ และในช่วงต่อเวลานี่เอง ดาวิด เทรเซเก้ ก็มายิงประตูให้ฝรั่งเศสพลิกกลับมาชนะอิตาลี และได้แชมป์ยูโร2000ไปครอง ซึ่งนั่นเป็นฝันร้ายของเดล ปีเอโรในครั้งนั้น ต่อมาในศึกฟุตบอลโลก 2002 ที่ประเทศญี่ปุ่นและเกาหลีเป็นเจ้าภาพร่วมกันนั้น อิตาลีฟอร์มไม่ค่อยจะดีนัก โดยนัดแรกชนะได้แต่นัดที่2กลับแพ้ ทำให้นัดที่3ต้องไม่แพ้สถานเดียว โดยนัดทื่3พบกับ เม็กซิโกโดยอิตาลีต้องพบฝันร้ายเมื่อเม็กซิโก ขึ้นนำไปก่อนในครึ่งแรก จากนั้นพอมาครึ่งหลัง เดล ปีเอโร ได้โอกาสลงสนาม และเขาก็เป็นผู้โหม่งตีเสมอให้อิตาลีรอดพ้นจากการตกรอบแรกได้ แต่อิตาลีก็ต้องมาตกรอบในนัดถัดมาเมื่อพบกับเกาหลีใต้ซึ้งเป็นเจ้าภาพร่วมในครั้งนั้น และต่อมาในปี 2004 ซึ่งมีศึกยูโรนั้น อิตาลีก็ต้องจบเส้นทางเพียงแค่รอบแรกเท่านั้น แต่ปี 2006 อิตาลีกลับมาอีกครั้งในฟุตบอลโลก 2006
ช่วงหลังนั้นเดล ปีเอโรห่างหายจากทีมชาติไปนาน เนื่องจากเทรนเนอร์โรแบร์โต้ โดนาโดนี่ไม่ประทับใจฟอร์มของเขาในนัดที่เจอกับทีมชาติฝรั่งเศส ซึ่งนัดนั้นเดล ปีเอโรเล่นได้ไม่ดีนัก ทำให้เขาหลุดจากทีมชาติไปนานหลายเดือน ก่อนที่เดล ปีเอโรกลับมาสวมเสื้อทีมชาติอิตาลีอีกครั้งในศึกฟุตบอล ชิงแชมป์แห่งชาติยุโรปปี2008 ซึ่งครั้งนี้ เดล ปีเอโร ได้ลงเล่นทั้งหมด3นัด ในการเจอกับฮอลแลน โรมาเนีย และสเปน ซึ่งอิตาลีก็ได้แพ้จุดโทษทีมชาติสเปนทำให้อิตาลีต้องตกรอบ8ทีมสุดท้ายไป
ชีวิตส่วนตัว
เดล ปีเอโรลืมตาดูโลกครั้งแรกเมื่อวันที่ 9 พฤศจิกายน พ.ศ. 2517 ที่เมือง โคเนญาโน่ Conegliano ประเทศอิตาลี ครอบครัวของเดล ปีเอโรนั้นมีทั้งหมด 4คน ดังนี้ มีคุณแม่บรูน่าเป็นแม่บ้าน คุณพ่อจิโน่เป็นช่างไฟ พี่ชายสเตฟาโน่ และตัวของอาเลสซันโดรเอง ปัจจุบันคุณพ่อจิโน่ เดล ปีเอโรได้เสียชีวิตแล้วในปี 2001 ส่วนพี่ชายสเตฟาโน่ เดล ปีเอโรนั้นก็เป็นผู้จัดการส่วนตัวให้น้องชาย ในตอนที่เดล ปีเอโรอายุได้ 13ปี เขาก็เล่นฟุตบอลให้กับทีม เวนเดเมียโน่ ซึ่งหลังจากนั้นก็มีแมวมองของปาโดวามาชวนไปร่วมทีม ในด้านความรักเดล ปีเอโรได้แต่งงานกับ โซเนีย อโมรูโซ่(นามสกุลก่อนแต่ง)ในปี 2005 โดยที่ทั้งสองใช้ชีวิตอยู่ด้วยกันมาตั้งแต่ปี 1999 ในวันที่ 22 ตุลาคม 2007 อโมรูโซ่ได้ให้กำเนิดลูกชายชื่อว่า โทเบียส เดล ปีเอโร และหลังจากนั้นวันที่ 4 พฤษภาคม 2008 ทั้งคู่ก็ได้ลูกสาวอีกคน ชื่อว่า โดโรเธีย
แหล่งข้อมูลอื่น
1974
อ็องตวน ชาร์ล หลุยส์ เดอ ลาซาล
อ็องตวน ชาร์ล หลุยส์ กงต์ เดอ ลาซาล (Antoine Charles Louis, comte de Lasalle) เป็นนายพลฝรั่งเศสในช่วงสงครามปฏิวัติฝรั่งเศสและสงครามนโปเลียน เขารับราชการในกรมทหารม้า บ่อยครั้งถูกเรียกว่า "นายพลฮัสซาร์" ครั้งแรกที่เขาได้รับชื่อเสียงสำหรับบทบาทของเขาในการเข้ายึดครองชเต็ททีนในช่วงระยะเวลาสั้น ๆ เขากลายเป็นที่รู้จักในฐานะนักผจญภัยที่กล้าหาญและได้รับการยกย่องว่าเป็นผู้ร้ายหลายคน ในที่สุดเขาต้องต่อสู้กับทหารออสเตรียที่มาทุกทิศและเสียชีวิตในยุทธการที่วากรัมด้วยอายุเพียง 34 ปี
การแข่งเรือยาว
ประเพณีแข่งเรือ เป็นประเพณีหน้าน้ำของคนไทยและประเทศใกล้เคียง เป็นการละเล่นในยามน้ำหลากที่สืบทอดมาแต่โบราณ และมักมีการแข่งเรือควบคู่ไปกับการทำบุญ ปิดทอง ไหว้พระและงานกฐิน ช่วยสร้างบรรยากาศให้งานบุญครึกครื้นขึ้น
ประเพณีแข่งเรือ เป็นการละเล่นที่สอดคล้องกับวิถีชีวิตความเป็นอยู่ของชาวไทยในชนบทถิ่นที่อยู่อาศัยใกล้น้ำ ในช่วงเดือนสิบเอ็ดและเดือนสิบสอง ชาวบ้านเว้นว่างจากการทำไร่ทำนา เป็นโอกาสที่หนุ่มสาวได้พบปะเกี้ยวพาราสีกัน ได้เห็นฝีไม้ลายมือของชายอกสามศอก ได้เห็นความสามัคคีพร้อมเพรียงของเหล่าหนุ่มฝีพาย การแข่งเรือมักมีการเล่นเพลงเรือ เพลงปรบไก่ เพลงครึ่งท่อน และสักวาโต้ตอบกันระหว่างหนุ่มสาวหลังการแข่งเรือ เป็นการใช้ฝีปากไหวพริบและความเป็นเจ้าบทเจ้ากลอน โต้ตอบเกี้ยวพาราสีกัน ได้แสดงความสามารถทั้งหญิงและชาย ผู้ดูมีทั้งอยู่บนตลิ่ง และที่พายเรือกันไปเป็นหมู่ ต่างสนุกสนานกันทั่วหน้า
ปัจจุบันประเพณีการแข่งเรือยังมีเหลืออยู่บ้างไม่มากเหมือนสมัยก่อน เพราะวิถีชีวิตมีการเปลี่ยนแปลงไป แต่เราไม่ค่อยจะได้ยินเสียงเพลงเห่เรือของฝีพายและของชาวบ้าน กลับได้ยินเพลงลูกทุ่งแทน เพราะขาดผู้รู้คุณค่าและความสนใจที่จะรักษาไว้ จึงไม่ได้สนับสนุนผู้มีความรู้ความสามารถในการเห่เรือ ให้สืบทอดประเพณีนี้ต่อมา เป็นที่น่ายินดีที่หน่วยงานราชการ และเอกชนบางแห่ง เล็งเห็นคุณค่าของประเพณีแข่งเรือ จึงได้จัดให้มีการแข่งเรือขึ้นในหลายๆท้องถิ่นที่อยู่ริมน้ำ ซึ่งประสบผลสำเร็จ ได้รับความสนใจจากนักท่องเที่ยวชาวไทยและต่างชาติมากมาย
ในต่างประเทศ
การแข่งเรือยาว พบในภูมิภาคเอเชียตะวันออกเฉียงใต้และเอเชียใต้ เช่น ประเทศอินเดีย พม่า กัมพูชา และลาว ชื่อของการแข่งเรือเรียกในภาษาต่าง ๆ ได้แก่
ยอดนักสืบจิ๋วโคนัน: บทเพลงมรณะแด่เหล่านักสืบ
ยอดนักสืบจิ๋วโคนัน: บทเพลงมรณะแด่เหล่านักสืบ ; (Detective Conan: The Private Eyes' Requiem) เป็นภาพยนตร์ลำดับที่ 10 ของยอดนักสืบจิ๋วโคนัน ออกฉายในประเทศญี่ปุ่นเมื่อวันที่ 15 เมษายน พ.ศ. 2549 ทำรายได้ 3.03 พันล้านเยน สำหรับในประเทศไทย ออกฉายเมื่อวันที่ 3 ธันวาคม พ.ศ. 2549 ที่โรงภาพยนตร์เซ็นจูรี
เพลงประกอบภาพยนตร์
เพลงประกอบภาพยนตร์ภาคนี้คือ "ยูรูงินาอิโมโนะฮิโตสึ" (ゆるぎないものひとつ) ขับร้องโดยวง B'z เผยแพร่เมื่อวันที่ 12 เมษายน พ.ศ. 2549 วันเดียวกันกับที่วางจำหน่ายอัลบั้มซาวด์แทร็ก นับเป็นภาพยนตร์ยอดนักสืบจิ๋วโคนันภาคที่สามที่มีเพลงประกอบขับร้องโดยวง B'z ต่อจาก ปริศนาพ่อมดคนสุดท้ายแห่งศตวรรษ และ ปริศนาบนถนนสายมรณะ
ดีวีดี
ดีวีดีมีสองรูปแบบ ได้แก่ แบบธรรมดาและแบบพิเศษ ทั้งสองแบบวางจำหน่ายเมื่อวันที่ 13 ธันวาคม พ.ศ. 2549 แผ่นแบบพิเศษประกอบไปด้วยภาพยนตร์ ตัวอย่างภาพยนตร์ และตอนพิเศษฉลองครบรอบ 10 ปี ส่วนแผ่นแบบธรรมดามีเพียงภาพยนตร์กับตัวอย่างภาพยนตร์เท่านั้น
บลูเรย์
แผ่นบลูเรย์วางจำหน่ายเมื่อวันที่ 25 กุมภาพันธ์ พ.ศ. 2554 มีเนื้อหาคล้ายกับดีวีดีแต่เพิ่มสมุดแนะนำภาพยนตร์กับระบบบีดีไลฟ์เข้าไปด้วย
โรงเรียนเมืองปานวิทยา
โรงเรียนเมืองปานวิทยา  เป็น โรงเรียนรัฐบาล ของ จังหวัดลำปาง จัดตั้งขึ้นเมื่อวันที่ 20 เมษายน 2519 โดยการร่วมแรงร่วมใจของชาวเมืองปาน ที่มีความคิดสอดคล้องกันว่าการศึกษาคือรากฐานของชีวิต โดยการยุบโรงเรียนประถมศึกษาสังกัดกรมสามัญศึกษาและจัดตั้งขึ้นเป็นโรงเรียนมัธยมศึกษาตอนต้น ( ม1-ม.3 ) สังกัดกองการมัธยมศึกษา กรมสามัญศึกษา กระทรวงศึกษาธิการ โดยมี นายสถาพร สุติน ตำแหน่งอาจารย์ 1 โรงเรียนไหล่หินวิทยา อำเภอเกาะคา จังหวัดลำปาง รักษาการในตำแหน่งครูใหญ่เป็นคนแรก
เรือพายในกีฬาแห่งชาติครั้งที่ 41 – เรือแคนู ชายคู่ 1000 เมตร
"เรือพาย"ในการแข่งขันกีฬาแห่งชาติ ครั้งที่ 41 เชียงใหม่เกมส์
สวรรคโลก
สวรรคโลก อาจหมายถึง
คุริริน
คุริริน (Kuririn) อดีตเด็กวัดหัวโล้นและไม่มีจมูก แอบหนีรุ่นพี่ที่ชอบกลั่นแกล้งพายเรือมาเพื่อขอฝึกวิชากับ ผู้เฒ่าเต่า ซึ่งการมาครั้งนี้ทำให้เขาได้พบกับ โกคู หลังจากผ่านการทดสอบจาก ผู้เฒ่าเต่า ก็ได้เป็นศิษย์ สำนักเต่า ได้เข้าร่วม ศึกชิงเจ้ายุทธภพ ทั้งสิ้น 4 ครั้ง ผลการแข่งขันที่ดีที่สุดก็คือเข้าถึงรอบรองชนะเลิศ ซึ่งหลังจากการแข่งขัน ศึกชิงเจ้ายุทธภพ ครั้งที่ 2 นั้น คุริรินก็ต้องจบชีวิตลงเนื่องจากถูกลูกน้องของราชาปีศาจ พิคโกโร่ ฆ่าตาย แต่ก็ได้เทพมังกรช่วยชุบชีวิตให้ในเวลาต่อมา
ประวัติตามท้องเรื่อง
เณรน้อยผู้เดินทางมาขอฝึกวิชาจากผู้เฒ่าเต่าพร้อมกับโกคู พอโตขึ้น ก็ได้แต่งงานกับมนุษย์ดัดแปลงหมายเลข 18 และได้มีลูกสาวด้วยกัน 1 คนชื่อ มาร์รอน
บทบาทสำคัญ
การต่อสู้เพื่อปกป้องโลกมนุษย์จากชาว ไซย่า ที่ เบจิต้า มาบุกเพื่อหมายชิง ดราก้อนบอล ตนเข้าขากับพิคโกโร่มาแม้อ่อนแอ แต่ก็เป็นผู้ได้รับมอบหมายให้ขว้างลูก บอลเก็งกิ
การตามหา ดราก้อนบอล ที่ ดาวนาเม็ก คตนคอยช่วยฝึกร่วมกับโกฮัง ถูก ฟรีเซอร์ สังหาร ทำให้ โกคู แปลงร่างเป็น ซุเปอร์ไซย่า และปราบ ฟรีเซอร์ ได้สำเร็จ และคุริรินได้ ปูรอนก้า ช่วยชุบชีวิตให้กลับมามีชีวิตอีกครั้ง
ในภาคของมนุษย์แปลง คุริรินได้รับการมอบหมายให้เป็นผู้สังหาร หมายเลข 18 แต่ตนหลงรัก หมายเลข 18 จึงพังรีโมทหยุดการทำงานของมนุษย์ดัดแปลง หลัง เซล ถูกกำจัด ตอนเรียก เทพเจ้ามังกร ด้วยความรักที่มีต่อหมายเลย 18 ตนขอให้หมายเลข17 กับ 18 กลับเป็นมนุษย์ แต่ทำไม่ได้ เพราะหลังของมนุษย์ดัดแปลงมากไป จึงขอให้นำระเบิดที่อยู่ในตัวของหมายเลข 17 กับ 18 ออกไป ซึ่งทำให้หมายเลข 18 เริ่มหลงรักตน(หมายเลข 17 ก็เป็นคนดีขึ้น เพราะระเบิดในตัวมีฝังชิปชั่วร้ายอยู่ พอไม่มีระเบิด ชิฟชั่วร้ายหายไป) หลังจากนั้นทั้งคู่ก็ได้คบกันและมีลูกสาวด้วยกัน 1 คน ชื่อว่า มาร์รอน
หลังจบศึกบู ตนได้ทำงานเป็นตำรวจในเมือง
ฝีมะม่วง
ฝีมะม่วงเป็นอาการหนึ่งของกาฬโรคและปรากฏในลักษณะการบวมที่ปวดในบริเวณสะโพก, คอ, ขาหนีบ และรักแร้ นอกจากนี้ ฝีมะม่วงยังอาจเป็นอาการหนึ่งของการติดเชื้อแบคทีเรีย Yersinia pestis ที่ติดต่อจากการถูกหมัดกัด เชื้อจะแพร่ผ่านเลือดไปสู่ระบบน้ำเหลืองและแบ่งตัวในต่อมน้ำเหลือง เป็นผลให้เกิดฝีมะม่วง ฝีมะม่วงจากกาฬโรคอาจตาย, ส่งผลให้เนื้อเยื่อโดยรอบตาย หรืออาจแตกและปล่อยหนองออกมา การติดเชื้อสามารถแพร่กระจายจากฝีมะม่วงไปรอบร่างกาย ส่งผลให้เกิดโรคในรูปอื่น เช่น นูโมนิกพลาก
พายุดอลฟิน
พายุยันยันนั้นหมายถึง
พายุดอลฟินนั้นอาจหมายถึง
จอห์น เฮาเวิร์ด ดยุคแห่งนอร์โฟล์คที่ 1
จอห์น เฮาเวิร์ด ดยุกแห่งนอร์โฟล์คที่ 1 (John Howard, 1st Duke of Norfolk) (ค.ศ. 1421 - 22 สิงหาคม ค.ศ. 1485) จอห์น เฮาเวิร์ด ดยุกแห่งนอร์โฟล์คที่ 1 เป็นนักการทหารและขุนนางชาวอังกฤษผู้มีบทบาทในสงครามดอกกุหลาบ จอห์นเป็นดยุกแห่งนอร์ฟอล์กตระกูลเฮาเวิร์ดคนแรก และเป็นพระสหายสนิทและผู้สนับสนุนสมเด็จพระเจ้าริชาร์ดที่ 3 ต่อมามาเสียชีวิตด้วยกันในยุทธการบอสเวิร์ธฟิลด์
ดูเพิ่ม
1421 1485
หยำฉา
หยำฉา (ヤムチャ, Yamcha) เป็นตัวละครการ์ตูนจากซีรีส์ ดราก้อนบอล และและมีบทบาทปรากฏอนิเมะดราก้อนบอล (ภาพยนตร์ชุดทางโทรทัศน์), ดราก้อนบอล Z และดราก้อนบอล ซูเปอร์
สวนสมเด็จพระศรีนครินทร์
สวนสมเด็จพระศรีนครินทร์ สวนสาธารณะที่รัฐบาลจัดสร้างโดยมอบให้กรมการศึกษานอกโรงเรียน กระทรวงศึกษาธิการ เพื่อเฉลิมพระเกียรติสมเด็จพระศรีนครินทราบรมราชชนนีในวาระพระชนมายุ 80 พรรษา เมื่อ พ.ศ. 2523 โดยสร้างในเขตการศึกษาทั่วประเทศ เขตละ 1 สวน โดยเลือกจังหวัดที่มีสถานที่ที่เหมาะสมและมีความพร้อม และค่อย ๆ ทะยอยสร้างตามที่ดินและทุนทรัพย์ที่ได้รับจากรัฐบาลและจากการบริจาค สวนสมเด็จพระศรีนครินทร์ทั้ง 13 แห่ง ใช้เวลาทะยอยสร้างมากกว่าหนึ่งทศวรรษ โดยเรียงลำดับตามเวลาที่สร้างแล้วเสร็จและทำพิธีเปิดดังต่อไปนี้
ปัจจุบัน มูลนิธิสวนสมเด็จพระศรีนครินทร์มีบทบาทสำคัญในการดำเนินงานก่อสร้างและระดมทุน ทั้งเป็นค่าก่อสร้างและเป็นกองทุนสำหรับการดูแลรักษา เป็นผู้ดูแลร่วมกับจังหวัดที่เป็นที่ตั้งของสวน
ปลาเสือพ่นน้ำพม่า
ปลาเสือพ่นน้ำพม่า (Clouded archerfish, Zebra archerfish; ) เป็นปลาในวงศ์ปลาเสือพ่นน้ำ (Toxotidae) ชนิดหนึ่ง
มีรูปร่างเหมือนปลาเสือพ่นน้ำชนิดอื่น ๆ ในวงศ์ แต่มีสิ่งหนึ่งที่แตกต่างกันไปอย่างเห็นได้ชัด คือ ลวดลายที่เป็นลายขวางตามแนวยาวของลำตัว ไม่เป็นลายจุด ในปลาวัยอ่อนลายดังกล่าวจะเป็นลายจุดกระจัดกระจายไปทั่ว และจะค่อย ๆ มารวมตัวกันเมื่อโตขึ้น
มีความยาวเต็มที่ประมาณ 15 เซนติเมตร จัดเป็นปลาท้องถิ่นที่พบได้เฉพาะในประเทศพม่าที่เดียวเท่านั้น โดยพบอาศัยในแหล่งน้ำจืดหรือปากแม่น้ำที่เป็นน้ำกร่อย เช่น แม่น้ำในเมืองมะละแหม่ง หรือแม่น้ำสะโตงในเมืองตองอู เป็นต้น
เป็นปลาที่มิได้มีความสำคัญในแง่การเป็นปลาเศรษฐกิจ และเพิ่งเข้าสู่แวดวงปลาสวยงามเมื่อไม่นานมานี้ (ค.ศ. 2010) โดยมีราคาซื้อขายที่ค่อนข้างแพง แม้จะได้รับการอนุกรมวิธานไว้นานแล้วก็ตาม
แยซด์
แยซด์ ในอดีตมีชื่อว่า เยซด์ เป็นเมืองหลักของจังหวัดแยซด์ ประเทศอิหร่าน ตั้งอยู่ห่างจากเอสแฟฮอนไปทางตะวันออกเฉียงใต้ 270 km จากสำมะโน พ.ศ. 2554 เมืองนี้มีประชากร 529,673 คน และเป็นเมืองที่ใหญ่ในอันดับ 15 ของประเทศอิหร่าน ตั้งแต่ พ.ศ. 2560 ทางยูเนสโกประกาศให้เมืองประวัติศาสตร์แยซด์ให้เป็นแหล่งมรดกโลก
ชื่อ
แยซด์ หมายถึง "บริสุทธิ์" และ "ศักดิ์สิทธิ์" ดังนั้น เมืองแยซด์จึงหมายถึง "นครแห่งผู้ศักดิ์สิทธิ์ [คือพระเจ้า]"
มิสเตอร์ซาตาน
มิสเตอร์ซาตาน (ミスター・サタン, Mr. Satan) เป็นตัวละครการ์ตูนจากซีรีส์ ดราก้อนบอล และและมีบทบาทปรากฏอนิเมะดราก้อนบอล Z และดราก้อนบอล ซูเปอร์
ชิ่งชินหวัง
เหอชั่วชิ่งชินหวัง เรียกโดยย่อว่าชิ่งชินหวัง หรือ ชิ่งจิ้นอ๋อง เป็นพระอิสริยยศอ๋องชั้นเอก ที่จักรพรรดิเจียชิ่งพระราชทานแก่เจ้าหย่งหลินพระอนุชาของพระองค์ในปี ค.ศ.1820 พระโอรสและพระนัดดาของพระองค์ได้สืบทอดตำแหน่งต่อมา ในสมัยจักรพรรดิกวังซฺวี่ทรงตั้งสายเหอซั่วชิ่งชินหวังเข้าไปรวมเป็นสายอ๋องพระมาลาเหล็ก โดยมีผู้ดำรงตำแหน่ง 6 พระองค์
รัฐเนอชาแตล
รัฐเนอชาแตล (Canton de Neuchâtel, ) เป็นรัฐในภาครอม็องดีทางตะวันตกของประเทศสวิตเซอร์แลนด์ ประชากรส่วนใหญ่พูดภาษาฝรั่งเศส จากข้อมูลปี ค.ศ. 2007 มีประชากร 169,782 คน โดยประชากร 39,654 คน (หรือ 23.4%) เป็นชาวต่างชาติ เมืองหลวงของรัฐคือเมืองเนอชาแตล
มีแควของแม่น้ำไรน์ไหลผ่านหลายสาย เป็นราชรัฐอิสระในคริสต์ศตวรรษที่ 11 ตกอยู่ใต้การปกครองของฝรั่งเศสสลับกับปรัสเซียหลายครั้ง เข้าร่วมสมาพันธรัฐสวิสใน ค.ศ. 1815 โดยเป็นรัฐเดียวที่มีกษัตริย์ปกครอง แต่ล้มเลิกระบบกษัตริย์ใน ค.ศ. 1848
แมดเม็กซ์ 3 โดมบันลือโลก
แมดเม็กซ์ 3 โดมบันลือโลก (Mad Max Beyond Thunderdome) เป็นภาพยนตร์ออสเตรเลียประเภทหลังพยากรณ์ ดิสโทเปีย และโลดโผน กำกับโดยจอร์จ มิลเนอร์และจอร์จ โอกิลวี เขียนบทโดยมิลเลอร์และเทอร์รี เฮย์ส นำแสดงโดยเมล กิบสัน และทีนา เทอร์เนอร์ มีเรื่องราวเกี่ยวกับนักรบพเนจรผู้มีความสันโดดที่ถูกเนรเทศมายังทะเลทรายแห่งหนึ่ง โดยเขาได้เผชิญหน้ากับเด็กลัทธิคาร์โกคนหนึ่ง มีเนื่อเรื่องสำคัญเกี่ยวกับการตกของโบอิง 747 และการเสียชีวิตของกัปตันเครื่องบิน
ภาคนี้เป็นภาคต่อของ แมดแม็กซ์ ในปี ค.ศ. 1979 และ แมดเม็กซ์ 2 ในปี 1981 ถือเป็นภาคที่สามของภาพยนตร์ชุด แมดเม็กซ์ และเป็นภาคสุดท้ายที่แสดงโดยเมล กิบสันซึ่งรับบทเป็นแมกซ์ ร็อกอะแทนสกี
เซตว่าง
เซตว่าง (empty set) ในทางคณิตศาสตร์ และที่เจาะจงกว่าคือทฤษฎีเซตหมายถึง เซตเพียงหนึ่งเดียวที่ไม่มีสมาชิก หรือเรียกได้ว่ามีสมาชิก 0 ตัว เซตว่างสามารถเขียนแทนได้ด้วยสัญลักษณ์ "∅" หรือ "\emptyset" ซึ่งมีต้นกำเนิดมาจากอักษร Ø ในภาษาเดนมาร์กและภาษานอร์เวย์ เสนอโดยกลุ่มของ Nicolas Bourbaki (โดยเฉพาะ André Weil) ในปี ค.ศ. 1939 สัญกรณ์แบบอื่นที่นิยมใช้ตัวอย่างเช่น "{ }", "Λ" และ "0"
ทฤษฎีเซตเชิงสัจพจน์ (axiomatic set theory) ได้ตั้งสมมติฐานไว้ว่า เซตว่างจำเป็นต้องมีขึ้นเนื่องจากสัจพจน์ของเซตว่าง (axiom of empty set) บางครั้งเซตว่างก็ถูกเรียกว่าเป็น เซตนัลล์ (null set) แต่เซตนัลล์มีความหมายอื่นในเรื่องของทฤษฎีเมเชอร์ ดังนั้นจึงควรหลีกเลี่ยงในการใช้คำนี้
วงศ์พลับพลึง
วงศ์พลับพลึง (ชื่อวิทยาศาสตร์: Amaryllidaceae) เป็นวงศ์ของพืชล้มลุก หลายฤดู มีลำต้นใต้ดินแบบหัวหอม จัดเป็นพืชใบเลี้ยงเดี่ยว อยู่ในอันดับ Asparagales ชื่อวงศ์มาจากสกุล Amaryllis
ขอบเขตของวงศ์นี้มีความแตกต่างกัน ดารจัดจำแนกล่าสุดของ APG (APG III) จัดให้วงศ์นี้ครอบคลุมอย่างกว้างโดยมีถึง 3 วงศ์ย่อยคือ
พืชในวงศ์นี้มีใบเขียวสด ยาว ดอกเป็นดอกช่อแบบซี่ร่ม เกิดบนก้านที่ไม่มีใบ วงศ์ย่อย Agapanthoideae มีรังไข่อยู่เหนือวงศ์ชั้นของกลีบดอก เช่นเดียวกับวงศ์ย่อย Allioideae ซึ่งเป็นวงศ์ย่อยของหัวหอม วงศ์ย่อยนี้จะผลิตสารประกอบ allyl sulfide ซึ่งให้กลิ่นที่เป็นเอกลักษณ์ของหัวหอม ส่วนวงศ์ย่อย Amaryllidoideae มีรังไข่อยู่ใต้วงชั้นของกลีบดอก
ระบบสายส่งกระแสตรงความดันสูง
ระบบสายส่งกระแสตรงแรงดันสูง (High Voltage Direct Current Transmission System: HVDC) ใช้กระแสตรงในการส่งพลังงานไฟฟ้า ซึ่งตรงกันข้ามกับระบบการส่งด้วยกระแสสลับที่ใช้กันอยู่ทั่วไป สำหรับการส่งทางไกลระบบ HVDC อาจจะถูกกว่าและประสบความสูญเสียไฟฟ้าน้อยกว่า แต่ยังเป็นเทคโนโลยีเฉพาะของแต่ละผู้ผลิตอยู่ สำหรับเคเบิ้ลใต้น้ำ HVDC หลีกเลี่ยงการใช้กระแสสูงที่จำเป็นในการ chargeและ discharge ตัว capacitor ของสายเคเบิลในแต่ละรอบคลื่น สำหรับระยะทางที่สั้นๆ อุปกรณ์แปลงไฟ DC  มีค่าใช้จ่ายที่สูงกว่าเมื่อเทียบกับระบบ AC แต่อาจยังคงพอรับได้เนื่องจากประโยชน์หลายๆอย่างของระบบ DC ในการเชื่อมโยงหลายระบบเข้าด้วยกัน [[ไฟล์:HVDC Europe.svg|thumb|right|300px|การส่งพลังงานไฟฟ้าจากแหล่งพลังงานหมุนเวียนเช่นพลังงานน้ำและพลังงานลมจากหลายๆแห่งในทวีปยุโรป
{{legend|#F80E34|Existing links}} {{legend|#10BF45|Under construction}} {{legend|#0E25F8|Proposed}}]]
HVDC ยอมให้ทำการส่งกำลังระหว่างระบบไฟฟ้า AC สองระบบที่ต่างกันได้ และสามารถขจัดสาเหตุหนึ่งของความล้มเหลวที่กริด, HVDC ยังยอมให้ทำการถ่ายโอนกำลังไฟระหว่างระบบที่มีความถี่แตกต่างกันได้ เช่นความถี่ 50 Hz กับ 60 Hz ความสัมพันธ์ดังกล่าวช่วยปรับปรุงเสถียรภาพของแต่ละกริด เนื่องจากทำให้สามารถดึงเอากำลังจากอีกระบบหนึ่งมาใช้ในคราวจำเป็นได้
รูปแบบใหม่ของการส่งด้วย HVDC ใช้เทคโนโลยีที่พัฒนาอย่างกว้างขวางในช่วงทศวรรษที่ 1930 ในประเทศสวีเดน (ASEA) และในประเทศเยอรมนี การติดตั้งในเชิงพาณิชย์ในช่วงต้นรวมถึงในสหภาพโซเวียตในปี ค.ศ.1951 ระหว่างมอสโกและ Kashira และ ระบบ 100 กิโลโวลต์, 20 MW ระหว่าง Gotland กับสวีเดนในปี ค.ศ.1954 การเชื่อมโยง HVDC ที่ยาวที่สุดในโลกในปัจจุบันคือ Xiangjiaba-เซี่ยงไฮ้ ระยะทาง 2,071 กิโลเมตร (1,287 ไมล์) เป็นระบบ± 800 kV 6400 เมกะวัตต์ ช่วงต้นปี ค.ศ.2013 การเชื่อมโยง HVDC ที่ยาวที่สุดจะเป็นที่ ริโอเดราในประเทศบราซิล ซึ่งประกอบด้วยสอง bipoles ของ± 600 กิโลโวลต์ 3,150 เมกะวัตต์เชื่อมต่อระหว่าง Porto Velho ในรัฐ Rondôniaไปยังพื้นที่ São เปาโล ด้วยความยาวของสาย DC มากกว่า 2,500 กิโลเมตร (1,600 ไมล์) ในประเทศไทย ได้การเชื่อมโยงกับประเทศมาเลเซีย ด้วยไฟฟ้ากระแสตรงแรงดันสูง ระหว่างสถานีไฟฟ้าแรงสูงคลองแงะ จังหวัดสงขลา กับสถานีกูรุน ประเทศมาเลเซีย ด้วยแรงดัน 300 KV
การส่งไฟฟ้าแรงสูง
แรงดันสูงถูกนำมาใช้สำหรับการส่งกระแสไฟฟ้าเพื่อลดการสูญเสียพลังงานเนื่องจากความต้านทานของสายไฟ เมื่อพิจารณาปริมาณของพลังงานที่จะถูกส่งไปและขนาดตัวนำ ถ้าแรงดันไฟฟ้าที่จะส่งเป็นสองเท่า และต้องการส่งด้วยพลังงานเท่าเดิม ต้องลดกระแสลงครึ่งหนึ่ง เนื่องจากพลังงานที่หายกลายเป็นความร้อนในสายไฟนั้นเป็นสัดส่วนกับกำลังสองของกระแสแต่ไม่ได้ขึ้นอยู่กับแรงดันไฟฟ้า ดังนั้นการเพิ่มแรงดันไฟฟ้า 2 เท่า จะสามารถลดการสูญเสียได้ 4 เท่า ในขณะที่กำลังที่สูญเสียลดลง แต่ขนาดของสายตัวนำต้องใหญ่ขึ้น ตัวนำก็หนักขึ้นและแพงขึ้น
แรงดันไฟฟ้าที่สูงไม่สามารถนำมาใช้สำหรับไฟฟ้าแสงสว่างหรือใช้เครื่องใช้ไฟฟ้าทันทีด้วยเหตุผลด้านความปลอดภัย. เพื่อให้แรงดันไฟฟ้าที่ส่งไปลดลงในระดับที่ใช้งานร่วมกับอุปกรณ์ของลูกค้าได้ จะต้องใช้หม้อแปลงในการเปลี่ยนระดับแรงดันไฟฟ้าในระบบสายส่งกระแสสลับ (AC) หม้อแปลง AC กลายเป็นส่วนสำคัญหลังสงครามแห่งกระแสของการแข่งขันระหว่างระบบกระแสตรง (DC) ของโทมัส เอดิสันและระบบ AC ของจอร์จ เวสติงเฮ้าส์ (ที่ซื้อสิทธิบัตร AC มาจาก Nikola Tesla) เพราะหม้อแปลงสามารถเปลี่ยนแรงดันไฟฟ้าได้ในทางปฏิบัติ และเครื่องกำเนิดไฟฟ้ากำลังสูงใช้ AC มากกว่า เพราะมีประสิทธิภาพสูงกว่าใช้ DC
การแปลงสลับไปมาระหว่าง AC และ DC ที่มีแรงดันไฟฟ้าและกำลังงานไฟฟ้าที่สูง สามารถทำได้ในทางปฏิบัติหลังจากการพัฒนาอุปกรณ์เช่น วาล์วปรอทอาร์คและเริ่มต้นในปี 1970 ไฟฟ้าอิเล็กทรอนิกส์ใช้อุปกรณ์เซมิคอนดักเตอร์เช่น thyristors และ Integrated gate-commutated thyristors (IGCTs ), MOS-controlled (MCTs) และ Insulated-gate bipolar transistor (IGBT) เป็นตัวเรียงกระแส
ระบบเครื่องกลไฟฟ้าของ Thury
การส่งกำลังไฟฟ้าทางไกลโดยการใช้กระแสตรงเป็นครั้งแรกถูกสาธิตให้ดูในปี ค.ศ.1882 ที่สถานีไมส์บาค-มิวนิก แต่ส่งเพียง 1.5 กิโลวัตต์เท่านั้น วิธีการแรกๆของการส่งกำลังไฟฟ้าด้วยกระแสตรงแรงดันสูง ถูกพัฒนาโดยวิศวกรชาวสวิสชื่อ René Thury และวิธีการของเขาถูกนำไปปฏิบัติในปี ค.ศ.1889 ในอิตาลีโดย บริษัท Acquedotto De Ferrari-Galliera ระบบนี้ใช้มอเตอร์กำเนิดไฟฟ้ามาต่อพ่วงกันเพื่อเพิ่มแรงดันไฟฟ้า แต่ละชุดจะถูกหุ้มฉนวนไฟฟ้าแยกจากพื้นดินและขับเคลื่อนด้วยเพลาฉนวนจากเครื่องต้นกำลัง สายส่งกำลังทำงานในโหมด 'กระแสคงที่' ที่มีถึง 5,000 โวลต์ในแต่ละเครื่อง บางเครื่องมี commutators สองตัวเพื่อลดแรงดันไฟฟ้า ระบบนี้จะส่ง 630 kW ที่ 14 กิโลโวลต์ DC ระยะทาง 120 กม  ระบบ Moutiers-ลียง ส่ง 8,600 กิโลวัตต์ของไฟฟ้​​าพลังน้ำเป็นระยะทาง 200 กิโลเมตร รวมทั้ง 10 กม. ของสายเคเบิลใต้ดิน ระบบนี้ใช้เครื่องกำเนิดไฟฟ้าแปดชุดเชื่อมต่อกับ commutators คู่สำหรับแรงดันไฟฟ้ารวมเป็น 150,000 โวลต์ระหว่างขั้วบวกและลบและดำเนินการจากปี 1906 จนถึงปี 1936. ระบบ Thury สิบห้าระบบ อยู่ในการดำเนินงานในปี ต.ศ.1913. ระบบThury อื่น ๆ ที่ทำงานได้ถึง 100 กิโลโวลต์ DC ทำงานในช่วงทศวรรษที่ 1930 แต่เครื่องจักรที่หมุนจะต้องการการบำรุงรักษาสูงและมีการสูญเสียพลังงานสูง อุปกรณ์ไฟฟ้าอื่น ๆ ได้มีการทดสอบในช่วงครึ่งแรกของศตวรรษที่ 20 แต่ความสำเร็จในเชิงการค้ามีน้อย
เทคนิคอย่างหนึ่งในความพยายามในการแปลงไฟฟ้​​ากระแสตรงจากแรงดันไฟฟ้าสูงที่ส่งมาเพื่อลดแรงดันลงในระดับใช้งาน คือการชาร์จแบตเตอรี่ที่เชื่อมต่ออนุกรมกัน แล้วเชื่อมต่อแบตเตอรี่ในแบบคู่ขนานเพื่อให้บริการโหลดที่กระจาย การติดตั้งในเชิงพาณิชย์สองครั้งถูกทดสอบช่วงเปลี่ยนศตวรรษที่ 20, เทคนิคนี้ไม่ได้ประโยชน์อันเนื่องจากความจุที่จำกัดของแบตเตอรี่, ความลำบากในการสลับไปมาระหว่างการเชื่อมแบบอนุกรมและการเชื่อมต่อแบบขนานและประสิทธิภาพพลังงานโดยธรรมชาติของวงจรการชาร์จ/ดีสชาร์จของแบตเตอรี่
ข้อดีของ HVDC ที่เหนือกว่า HVAC
เหตุผลสำคัญที่สุดสำหรับการเลือกใช้ HVDC มากกว่าใช้ HVAC ก็คือ HVDC ประหยัดกว่า ถึงแม้ว่าตัวแปลง AC/DC จะมีราคาแพงมาก แต่ค่าใช้จ่ายสายเคเบิลจะน้อยกว่ามาก HVDC ใช้เคเบิลน้อยกว่า เพราะไม่ต้องมี 3 สาย 3 เฟสแบบ AC สายเคเบิลก็เล็กกว่า เพราะกระแสไหลตลอดพื้นที่หน้าตัดของตัวนำ ไม่มี skin effect เหมือน AC ที่กระแสไหลที่ผิวของตัวนำเท่านั้น
ขึ้นอยู่กับระดับแรงดันไฟฟ้าและรายละเอียดการก่อสร้าง, อัตราสูญเสียที่เกิดในการส่งแบบ HVDC จะมีประมาณ 3.5% ต่อ 1,000 กิโลเมตร, ซึ่งเป็นน้อยกว่าอัตราสูญเสียที่เกิดในระบบส่งกำลัง HVAC
HVDC สามารถถ่ายโอนพลังงานระหว่างเครือข่าย AC หลายเครือข่าย กระแสส่วนเกินในระบบหนึ่งสามารถถูกควบคุมโดยอัตโนมัติเพื่อให้การสนับสนุนเครือข่ายอื่นได้ในช่วงมีปัญหาบางอย่าง และไม่มีความเสี่ยงเมื่อเจอปัญหาระบบส่งพลังงานที่ล่มในระบบเครือข่ายหนึ่งจะนำไปสู่​​การล่มในอีกระบบหนึ่ง
เมื่อประโยชน์ทางเศรษฐกิจและประโยชน์ทางเทคนิคที่รวมกันแล้ว ระบบ HVDC จึงเป็นตัวเลือกที่เหมาะสมสำหรับการเชื่อมต่อแหล่งพลังงานที่ถูกติดตั้งอยู่ห่างไกลจากโหลดหลักมาก
การนำเทคโนโลยีการส่งด้วย HVDC ที่ได้ประโยชน์ที่เห็นได้ชัดในปัจจบัน